Այս նպատակով սրահ ներկայացած էին Արեւմտեան թեմի զոյգ առաջնորդներ Մուշեղ արք. Մարտիրոսեան եւ Յովնան արք. Տէրտէրեան, Հայ Կաթողիկէ համայնքի ներկայացուցիչ Բարսեղ Վրդ. Պաղտասարեան, Հայ Աւետարանական համայնքի ներկայացուցիչ վերապատուելի Վաչէ Էքմէքճեան, ՀՕՄի Կեդրոնական Վարչութեան անդամներ՝փոխատենապետ Նայիրի Տէրտէրեան, Ռիթա Հինդլեան եւ Մարալ Մաթոսեան, շրջանի ՀՅԴի Կեդրոնական Կոմիտէի անդամ Կարօ Իսբէնճեան, «Ասպարէզ» պաշտօնաթերթի գլխաւոր խմբագիր Աբօ Պողիկեան, Քալիֆորնիոյ նահանգային ծերակուտական Անթընի Փորթանթինօ, Կլէնտէյլի քաղաքապետ Վարդան Կարապետեան ու քաղաքապետական խորհուրդի անդամներ Զարեհ Սինանեան եւ Արա Նաճարեան, Պետական անձնաւորութիւններ, քոյր կազմակերպութիւններու ներկայացուցիչներ, համակիրներ, հիւրեր եւ մեծ թիւով ՀՕՄի անդամներ։